Šliužas

Apie kaimą Šilalės rajone žr. Šliužos.

Šliužas – bendrinis žodis, apimantis visus pilvakojus moliuskus (Gastropoda) neturinčius kriauklės (pilvakojai su kriaukle vadinami sraigėmis). Skirstomi į jūrinius ir sausuminius. Šliužai prarado kriauklę evoliucijos proceso metu, tačiau jų gyvybiniai organai pasiliko viršutinėje kūno dalyje.

Galvoje yra čiuopikliai ir akys. Burna dantyta. Minta daugiausia augalais, nuokritomis, tačiau yra ir plėšrių rūšių.

Lietuvoje gyvenantys šliužai priklauso šioms šeimoms:
 Šliužiniai (Limacidae)
 Dirvašliužiniai (Agriolimacidae)
 Plikšliužiniai, smalžiniai (Arionidae)

Pilvakojai